C 125/418
ET
Euroopa Liidu Teataja
5.4.2023
Kolmapäev, 14. september 2022
47y)
„energiatõhususe esikohale seadmine“ – energiatõhususe esikohale seadmine, nagu on määratletud määruse (EL) 2018/1999 artikli 2 punktis 18;
47z)
„avamere taastuvenergia hübriidvara“ – ülekandevara, mida kasutatakse kahesugusel eesmärgil, st avamere taastuvenergia tootmise ühendamiseks ja kahe või enama pakkumisvööndi ühendamiseks;
47aa) „taastuvenergial põhinev kaugküte ja -jahutus“ – suure energiatõhususega kaugkütte- ja kaugjahutussüsteemid, mille käitamisel kasutatakse üksnes taastuvaid energiaallikaid;
47ab) „primaarne puitbiomass“ – kogu ümarpuit, mis on langetatud või muul viisil üles töötatud ja eemaldatud; see koosneb kogu eemaldamiste käigus saadud puidust, st metsadest eemaldatud kogustest, sealhulgas loodusliku suremuse ning puude langetamise ja raie tulemusena saadud puidust; see hõlmab kogu koorega või kooreta eemaldatud puitu, sealhulgas eemaldatud puitu selle ümaral, lõhestatud, jämedalt kanditud või muul kujul, nt oksad, juured, kännud ja pahad (kui neid kogutakse), ning jämedalt tahutud või teravaotsalist puitu; see ei hõlma puitbiomassi, mis on saadud suure tuleohuga aladel kestlike metsa- või maastikupõlengu ennetamise meetmete võtmisega, puitbiomassi, mis on saadud liiklusohtusmeetmete võtmisega, ega puitbiomassi, mis on võetud aktiivsete kahjurite või haiguste poolt kahjustatud metsadest eesmärgiga vältida nende levikut, minimeerides samal ajal puidu eemaldamist ja kaitstes elurikkust, mille tulemuseks on mitmekesisemad ja vastupidavamad metsad, ning see peab põhinema komisjoni suunistel; [ME 42]
47ac) „taastuvallikatest toodetud vesinik“ – vesinik, mis on toodetud vee elektrolüüsi teel (taastuvatest energiaallikatest toodetud elektriga töötavas elektrolüüsiseadmes) või biogaasi reformimise või biomassi biokeemilise muundamise teel, kui see on kooskõlas Euroopa Parlamendi ja nõukogu direktiivi (EL) 2018/2001 artiklis 29 sätestatud säästlikkuse kriteeriumidega;
47ad) „istandik“ – intensiivselt majandatav istutatud mets, mis vastab istutamise ajal ja puistu küpsusvanuses kõikidele järgmistele kriteeriumidele: üks või kaks liiki ning ühevanused korrapäraselt paiknevad puud; see hõlmab lühikese raieringiga istandikke puidu, kiu ja energia saamiseks, ei hõlma aga metsa, mis on istutatud kaitse eesmärgil või ökosüsteemi taastamiseks, ega istutatud või külvatud metsa, mis puistu küpsusvanuses meenutab looduslikult uuenevat metsa;
47ae) „istutatud mets“ – mets, mis koosneb peamiselt istutatud ja/või tahtlikult külvatud puudest, mis moodustavad küpsusvanuses eeldatavalt üle viiekümne protsendi kasvava metsa mahust; see hõlmab algselt istutatud või külvatud puudest tekkinud madalmetsa; ▌
47af) „osmootne energia“ – energia, mis on looduslikult saadud kahe vedeliku, tavaliselt magevee ja soolase vee soolasisalduse erinevusest;
47ag) „süsteemi tõhusus“ – energiasüsteem, mis integreerib kulutõhusalt muutlikke taastuvaid energiaallikaid ja maksimeerib nõudluse poole paindlikkuse väärtust, et optimeerida kliimaneu­ traalsusele üleminekut, mõõdetuna süsteemi investeerimis- ja tegevuskulude, kasvuhoonegaaside heitkoguste ning fossiilkütuste kasutamise vähenemisena riiklikus energiaallikate jaotuses;
47ah) „taastuvenergial töötav hübriidelektrijaam“ – kombinatsioon kahest või enamast taastuvenergia tootmise tehnoloogiast, millel on sama võrguühendus, ja kuhu on võimalik integreerida ka salvestusvõimsust;
47ai) „samas asukohas paiknev energiasalvestusprojekt“ – projekt, mis hõlmab energiasalvestusrajatist ja taastuvenergiat tootvat rajatist, mis on ühendatud sama võrgu juurdepääsupunkti taga;